S-2094/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. apríl 2021, á hendur F-kk-þgf P-kk-þgf S-kk-þgf, kt. 000000- 0000, [ ---], Reykjavík, fyrir fíkniefnalagabrot með því að hafa, mánudaginn 18. mars 2019, haft í vörslum sínum í sölu- og dreifingarskyni 177,99 gaf maríhúana og 0,85 gaf tóbaksblönduðu kannabisefni sem lögregla fann við leit á dvalarstað ákærða á annarri hæð að [ ---] í Reykjavík ogjafnframt 4,69 gaf maríhúana sem lögregla fann í peysuvasa ákærða við öryggisleit á honum við [ ---] í Reykjavík sama dag.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er krafist upptöku á framangreindum 182,68 gaf maríhúana og 0,85 gaf tóbaksblönduðu kannabisefni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Við þingfestingu sótti þing S-kk-nf K-kk-nf K-kk-nf lögmaður sem var skipaður verjandi ákærða. Í þinghaldi 17. nóvember 2021 var ekki sótt þing af hálfu ákærða eða verjanda hans. Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í ágúst 1989. Samkvæmt framlögðu sakavottorði, dagsettu 7. apríl 2021, hefur ákærði fjórum sinnum frá árinu 2011 unnið sér til refsingar fyrir brot gegn lögum um ávana- og fíkniefni. Sakaferillákærðakemurekki tilfrekari skoðunar við ákvörðun refsingar í máli þessu. Við ákvörðun refsingar verður litið til þess hve langur tími er liðinn frá því að ákærði drýgði brotin án þess að honum verði kennt um þann drátt sem hefur orðið á meðferð málsins. Þá hefur ákærði ekki orðið uppvís að annarri refsiverðri háttsemi frá því að hann drýgði brotin sem hann er nú sakfelldur fyrir en allt horfir þetta til refsimildunar. Á móti verður litið til eðlis og alvarleika brotsins en hann er sakfelldur fyrir vörslur fíkniefna í sölu- og dreifingarskyni, sem horfir til þyngingar refsingunni.

Að framangreindu virtu og með hliðsjón af sakarefni málsins þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 182,68 gaf maríhúana og 0,85 gaf tóbaksblönduðu kannabisefni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 212.040 krónur, að meðtöldum virðisaukaskatti.

Engan annan sakar kostnað leiddi af meðferð málsins.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf P-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 182,68 gaf maríhúana og 0,85 gaf tóbaksblönduðu kannabisefni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 212.040 krónur.

S-kk-nf Ö-kk-nf C-kk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur, 17. nóvember 2021.